Жордзі Альба

Жо́рдзі А́льба Ра́мас (; нар. , Аспіталет-дэ-Льябрэгат, Іспанія) — іспанскі футбаліст (паводле нацыянальнасці з’яўляецца каталонцам), абаронца амерыканскага клуба «Інтэр Маямі» і нацыянальнай зборнай Іспаніі.

 Клубная кар’ера 

 «Валенсія» 
Займацца футболам Жордзі Альба пачаў у складзе «Барселоны», аднак сваім выпускніком яго мае права назваць футбольная школа іншага гранда іспанскага футболу — «Валенсіі», куды Жордзі перайшоў транзітам праз моладзевую каманду клуба «Карнелья».

Пасля сезона, праведзенага ў дублі, Жордзі Альба стаў прыцягвацца да гульняў за асноўны склад. Але з-за высокай канкурэнцыі на пазіцыі левага паўабаронцы малады ігрок сезон 2008/09 правёў у арэндзе ў клубе Сегунды «Хімнастык». Там Жордзі гуляў рэгулярна, а ў міжсезонні 2009 года Жордзі Альба вярнуўся ў «Валенсію».

У сярэдзіне новага сезона ігрок атрымаў шанц на сталую гульню ў асноўным складзе з-за траўмаў сваіх партнёраў на левым флангу абароны. Жордзі Альба цалкам годна справіўся з гульнёй у новым для сябе амплуа. 11 красавіка 2010 года Жордзі Альба забіў свой першы гол за «Валенсію», правёўшы мяч у браму «Мальёркі».

 «Барселона» 
28 чэрвеня 2012 года Альба падпісаў пяцігадовы кантракт са сваім былым клубам «Барселонай», за трансфер «Валенсія» атрымала 14 мільёнаў еўраAgreement with Valencia over Jordi Alba. fcbarcelona.com. У маі 2023 года абвясціў пра выхад з клуба па заканчэнні сезона 2022/23.

 «Інтэр Маямі» 
У ліпені 2023 года падпісаў кантракт на 1,5 гады з амерыканскім клубам «Інтэр Маямі».

 Міжнародная кар’ера 
11 кастрычніка 2011 года малады паўабаронца дэбютаваў у складзе зборнай Іспаніі ў матчы супраць зборнай ШатландыіХорди Альба: буду хранить футболку сборной Испании. championat.com. Свой першы мяч за зборную забіў у фінальным матчы чэмпіянату Еўропы 2012 у браму зборнай Італіі.

 Дасягненні 
«Барселона»:
 Чэмпіён Іспаніі (6): 2013, 2015, 2016, 2018, 2019, 2023
 Уладальнік Кубка Іспаніі (5): 2015, 2016, 2017, 2018, 2021
 Уладальнік Суперкубка Іспаніі (4): 2013, 2016, 2018, 2022/23
 Пераможца Лігі чэмпіёнаў: 2015
 Пераможца клубнага чэмпіянату свету: 2015

«Інтэр Маямі»:
 Уладальнік Кубка ліг: 2023

Іспанія:
 Чэмпіён Еўропы: 2012
 Пераможца Лігі нацый УЕФА: 2023

 Крыніцы 

 Спасылкі 

Катэгорыя:Футбалісты Іспаніі
Катэгорыя:Ігракі зборнай Іспаніі па футболе
Катэгорыя:Ігракі ФК Валенсія Месталья
Катэгорыя:Ігракі ФК Валенсія
Катэгорыя:Ігракі ФК Хімнастык Тарагона
Катэгорыя:Ігракі ФК Барселона
Катэгорыя:Ігракі ФК Інтэр Маямі
Катэгорыя:Чэмпіёны Еўропы па футболе
Катэгорыя:Футбалісты на летніх Алімпійскіх гульнях 2012 года